*חדש* - פירוט על תשלומי הורים.
התוכנית "מדעי המחשב, אקדמיה ותעשייה" מתקיימת במכון דוידסון לחינוך מדעי 14 שנים. התוכנית שואפת להפגיש את תלמידי מדעי המחשב (כיתות י"א-י"ב) עם פעילות מחקר ופיתוח עדכנית שנעשית באקדמיה ובתעשייה בתחום מדעי המחשב, הנדסת תוכנה והנדסת מחשבים. מטרת התכנית היא לטפח את דור העתיד שישתלב באקדמיה ובחוד החנית של ההייטק והיזמות הישראלי כמו גם לעודד בנות המשתתפות בה לבחור במקצועות אלו בבגרותן. עדות לכך היא שילוב של בוגרים רבים מקרב משתתפי התוכנית ביחידות טכנולוגיות מובחרות בצה"ל.